Merkezê Îrtîbatî û Çapemenîye yê HPGyî nasnameyê gerîlayêko Avaşîn de şehîd bîyo eşkera kerd û nê vatî:
''Hemrayê ma Baz Mordemî 4ê tebaxa 2022yî de Herêmanê Pawitişî yê Medya de rîyê nêweşîye ra dinyaya xo bedilnaye. Hemrayê ma Baz Mordem têkoşînê destankî de bi hewayêkê qehremankîyî şer kerd û bi xoverdayoxanê ke tarîxê azadîye de pelêk akerdî ra yew. Seba ke embazê ma wina nişka rîyê nêweşîye ra dinyaya xo bedilnaye dejê ma pîl o. Ma soz danê ke ma do xeyalanê ey bîyarê ca. Sere de keyeyê ci yo ercîyaye ma pê şarê welatperwerî yê Kurdîstanî rê serweşîye wazenê.
Nasnameyê hemrayê ma Bazî wina yo:
Nameyê Qodî: Baz Mordem
Name û Peyname: Mehmet Can Evren
Cayê Bîyayîşî: Amed
Maye-Pî: Sultane – Mehmet
Tarîx û Cayê Şehadetî: 4ê Tebaxa 2022yî / Avaşîn
Hemrayê ma Bazo ke Amed de yeno dinya bi kulturê welatperwerîye beno pîl. Seba ke  merdimanê ci ra xeylêk kesî sefanê gerîlayan de bî tesîrê nê de maneno. Hemerayê ma Baz verî xebatanê ciwanan de ca geno. Serra 2013 de gama ke mektubê Rayberîye Newroza Amedî de yeno wendene zaf binê tesîrê ci de maneno û 2014 de verê xo dano koyanê azadan ê Kurdîstanî.
Hemrayê ma Baz bado ke perwerdeyê esasî geno Qendîl de xo her hetî ra resneno. Wextê hêrişê DAÎŞî de sefanê xoverdayîşî de cayê xo gêno û dima ra verê xo dano koyan. 2021 de sere de Avaşîn xeylêk waranê Herêmanê Pawitişî yê Medya de çalakîyan serkewteyan ê vera hêrişê îşxalî de ca geno. Ma şexsê hemrayê xo Bazî de sozê xo yê serkewtişî ke dayo şehîdan newe kenê.''
